b"\n_START_ARTICLE_\nAbando (barri)\n_START_PARAGRAPH_\nAbando \xc3\xa9s un barri del districte bilba\xc3\xad d'Abando. T\xc3\xa9 una superf\xc3\xadcie d'11,6 kil\xc3\xb2metres quadrats i una poblaci\xc3\xb3 de 23.407 habitants (2008). Limita al nord amb el barri de Deustuko Doneperiaga, a l'oest amb Indautxu i Ametzola al sud amb San Frantzisko i Zazpikaleak i a l'est amb Gazteleku.\n_START_SECTION_\nSituaci\xc3\xb3\n_START_PARAGRAPH_\n\xc3\x89s un barri c\xc3\xa8ntric de Bilbao, en els carrers del qual es troben la majoria de tendes, centres i oficines. El centre tradicional del barri d'Abando s\xc3\xb3n els Jardins d'Albia, on se situava la pla\xc3\xa7a major de l'elizate d'Abando, abans d'annexionar-se a Bilbao. Mentre que el centre del barri sempre ha tingut un \xc3\xbas residencial, amb els habitatges m\xc3\xa9s grans i cars de la ciutat, la zona m\xc3\xa9s propera a la ria ha tingut un \xc3\xbas exclusivament industrial._NEWLINE_Aix\xc3\xad, a l'entorn de la ria, la zona d'Abandoibarra, van predominar les drassanes, entre ells la m\xc3\xa9s important Drassanes Euskalduna. A m\xc3\xa9s, tamb\xc3\xa9 es van situar aqu\xc3\xad altres empreses relacionades amb la construcci\xc3\xb3 naval._NEWLINE_Avui dia, no obstant aix\xc3\xb2, tota la zona industrial ha desaparegut, donant pas a una regeneraci\xc3\xb3 de la zona d'Abandoibarra i Uribitarte.\n_START_SECTION_\nEconomia\n_START_PARAGRAPH_\nAbando \xc3\xa9s el barri bilba\xc3\xad m\xc3\xa9s desenvolupat econ\xc3\xb2micament, on un total de 41.874 empreses tenen seu entre els seus carrers, suposant gaireb\xc3\xa9 el 28% de les empreses amb seu a Bilbao. Destaca la Torre Banc de Biscaia, el segon edifici m\xc3\xa9s alt de Bilbao.\n_START_SECTION_\nMetro de Bilbao\n_START_PARAGRAPH_\nL'estaci\xc3\xb3 d'Abando de Metro, situada sota la Pla\xc3\xa7a Circular, disposa de tres sortides: Gran Via/Pla\xc3\xa7a Circular (al costat de la Torre BBVA i El Corte Ingl\xc3\xa9s), Berastegi (al costat dels Jardins d'Albia) i Estaci\xc3\xb3 Abando - Renfe (al vest\xc3\xadbul de l'estaci\xc3\xb3 Abando Indalecio Prieto)._NEWLINE_L'estaci\xc3\xb3 de Moyua tamb\xc3\xa9 es troba en aquest barri, i tamb\xc3\xa9 compta amb tres sortides: Diputaci\xc3\xb3 (al costat de la Diputaci\xc3\xb3 Foral de Biscaia), Ercilla/Guggenheim i Elcano (ambdues en la Plaza Moy\xc3\xbaa)."